
ДО 
ДОБРИЧКИ ОБЩИНСКИ СЪВЕТ


                                                    ДОКЛАДНА  ЗАПИСКА
                                                                          ОТ
                                              СОНЯ  ИВАНОВА  ГЕОРГИЕВА
                                                       Кмет на Община Добричка


              ОТНОСНО: Одобрение на проект за изменение на Подробния устройствен план (ПУП) - План за регулация (ПР) с обхват УПИ X– за училище, кв. 15 и УПИ III - за озеленяване, кв. 8 по плана на с. Батово, община Добричка

	
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

С Решение № 354 от заседание на Добрички общински съвет, проведено на 30.04.2025г. е разрешено изработването на проект за Подробен устройствен план (ПУП) - План за регулация (ПР) с обхват: УПИ X – за училище, кв. 15 и УПИ III - за озеленяване, кв. 8 по плана на с. Батово, община Добричка, съгласно представените задание и скица-предложение за изработване на ПУП – ПР. Проектът е възложен във връзка с установено несъответствие между одобрения със Заповед № 286/10.03.1981г. подробен устройствен план на с. Батово и реалното ползване на имота, касаещо местоположението на сграда – паракотелно, допълващо застрояване към училище „Отец Паисий“.
С проекта се предвижда образуване на два нови урегулирани поземлени имота, а именно: УПИ XXI – за училище, кв. 15 с площ 4 216.80 кв.м и УПИ XIII -  за озеленяване в кв. 8, който се редуцира с 266.80 кв.м.
Изработеният проект е разгледан и приет на заседание на общински експертен съвет по устройство на територията при община Добричка.
С оглед гореизложеното, предлагам Добрички общински съвет да приеме следното,					
                                                                                                                                    	ПРОЕКТ!
                                                            Р Е Ш Е Н И Е:
На основание чл.21 ал.1, т.11 от ЗМСМА, чл.129, ал.1 от ЗУТ, Добрички общински съвет, Одобрява  проект за изменение на подробния устройствен план (ПУП) - План за регулация (ПР) на село Батово в обхвата на : УПИ X – за училище, кв. 15 и УПИ III - за озеленяване, кв. 8 по плана на с. Батово, община Добричка за образуване на два нови урегулирани поземлени имота, както следва: УПИ XXI – за училище и УПИ XXIII – за озеленяване, кв. 15 по плана на с. Батово, съгласно представеният проект, неразделна част от настоящото Решение.
            
Приложение към докладната записка:
· ПУП-ПР; 
· Акт за общинска собственост;
· Извадка от действащ ПУП – ПР, одобрен със Заповед № 286/10.03.1981г. с обхват УПИ X– за училище, кв. 15 и УПИ III - за озеленяване, кв. 8 по плана на с. Батово, община Добричка.
· Копие – препис от заседание на общински експертен съвет при община Добричка

